24. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΕΡΓΑΣΙΑΣ Αριθ. 14091 της 22 Απρ./20 Μαΐου1982 (ΦΕΚ Β΄ 275) Αύξηση αποδοχών, χορήγηση διορθωτικού ποσού και καθιέρωση Αυτόματης Τιμαριθμικής Αναπροσαρμογής στις αποδοχές των μισθωτών του ιδιωτικού τομέα οι οποίοι διέπονται από τις υπουργικές αποφάσεις που εκδόθηκαν κατά τη διαδικασία του Α.Ν. 435 / 68. Έχοντας υπόψη: 1.Τις διατάξεις της παρ. 1 του άρθρου μόνου του Α.Ν. 435/68 «περί καθορισμού ελαχίστων ορίων μισθών και λοιπών όρων εργασίας κατηγοριών τινών μισθωτών» (ΦΕΚ 124/Α/4.6.1968). 2.Το γεγονός ότι, δεν υπάρχουν επαγγελματικές οργανώσεις ιδιωτικού δικαίου εργοδοτών που να καλύπτουν όλους τους εργοδότες και να μπορούν να ρυθμίσουν τους όρους αμοιβής των μισθωτών που απασχολούνται σ’ αυτούς, με συνέπεια να συντρέχουν οι προϋποθέσεις του Α.Ν. 435/68 (Σ.Τ.Ε. 2445/75 ολ.) και ότι οι σχέσεις εργασίας των μισθωτών που αφορά η παρούσα δεν καταλαμβάνονται από Συλλογικές Συμβάσεις Εργασίας που να ισχύουν σαν γενικά υποχρεωτικές, σύμφωνα με τις διατάξεις των παρ. 2 και 3 του άρθρ. 5 του Νόμ. 3239/55. 3.Ότι, με την αριθ. 1/82 απόφαση του ΔΔΔΔ Αθηνών χορηγήθηκε διορθωτικό ποσό και καθιερώθηκε Αυτόματη Τιμαριθμική Αναπροσαρμογή στα κατώτατα όρια μισθών και ημερομισθίων. 4.Σχετική γνωμοδότηση του Ανώτατου Συμβουλίου Εργασίας, που πάρθηκε κατά τη συνεδρίασή του της 29.3.1982, την οποία δεχόμαστε, αποφασίζουμε: 1.Στις διατάξεις της αποφάσεως αυτής υπάγονται οι μισθωτοί που απασχολούνται στον ιδιωτικό τομέα και των οποίων οι αποδοχές έχουν καθορισθή με κοινές Υπουργικές αποφάσεις που εκδόθηκαν κατά τη διαδικασία του Α.Ν. 435/68, επειδή δεν υπάρχουν επαγγελματικές οργανώσεις εργοδοτών και δεν δύνανται να υπογραφούν συλλογικές συμβάσεις εργασίας ή να εκδοθούν Διαιτητικές αποφάσεις. 2.Οι βασικοί μηνιαίοι μισθοί και τα βασικά ημερομίσθια των μισθωτών που αφορά η προηγούμενη παράγραφος της αποφάσεως αυτής αυξάνονται από 1.11.1981 κατά ποσό δραχ. 307 μηνιαίως για τους αμειβομένους με μηνιαίο μισθό ή δρχ. 13 ημερησίως για τους αμειβομένους με ημερομίσθιο. Στους υπαλλήλους ηλικίας 15 – 19 ετών χορηγείται ποσό δραχ. 258 μηνιαίως και στους εργατοτεχνίτες κάτω των 18 ετών χορηγείται ποσό δραχ. 11 ημερησίως. 3.Στους μισθωτούς που υπάγονται στην απόφαση αυτή χορηγείται από 1.1.1982 διορθωτικό ποσό ανάλογο με το ύψος των συνολικών αποδοχών τους της 31.12.1981 ως εξής: α)Για σύνολο αποδοχών μέχρι ποσού 20.000 δραχ. 5.000 για τους αμειβομένους με μηνιαίο μισθό ή δραχ. 200 για τους αμειβομένους με ημερομίσθιο. β)Για σύνολο αποδοχών από δρχ. 20.001 μέχρι 25.000, δραχ. 4.500, για τους αμειβομένους με μηνιαίο μισθό ή δραχ. 180 για τους αμειβομένους με ημερομίσθιο. γ)Για σύνολο αποδοχών από δρχ. 25.001 μέχρι 30.000, δραχ. 4.000, για τους αμειβομένους με μηνιαίο μισθό ή δραχ. 160 για τους αμειβομένους με ημερομίσθιο. δ)Για σύνολο αποδοχών από δρχ. 30.001 μέχρι 35.000, δραχ. 3.500, για τους αμειβομένους με μηνιαίο μισθό ή δραχ. 140 για τους αμειβομένους με ημερομίσθιο. ε)Για σύνολο αποδοχών από δρχ. 35.001 μέχρι 40.000, δραχ. 3.000, για τους αμειβομένους με μηνιαίο μισθό ή δραχ. 120 για τους αμειβομένους με ημερομίσθιο. στ)Για σύνολο αποδοχών από δρχ. 40.001 μέχρι 45.000, δραχ. 2.500, για τους αμειβομένους με μηνιαίο μισθό ή δραχ. 100 για τους αμειβομένους με ημερομίσθιο. ζ)Για σύνολο αποδοχών από δρχ. 45.001 μέχρι 50.000, δραχ. 2.000, για τους αμειβομένους με μηνιαίο μισθό ή δραχ. 80 για τους αμειβομένους με ημερομίσθιο. η)Στις συνολικές αποδοχές άνω των 50.000 δραχμών δεν χορηγείται διορθωτική αύξηση. Για μισθωτούς με αποδοχές από 20.000 μέχρι 20.500 δραχμές, από 25.000 μέχρι 25.500 δραχμές, από 30.000 μέχρι 30.500, δραχμές από 35.000 μέχρι 35.500 δραχμές, από 40.000 μέχρι 40.500 δραχμές, από 45.000 μέχρι 45.500 δραχμές και από 50.000 μέχρι 52.000 δραχμές χορηγείται διορθωτικό ποσό τόσο, ώστε μαζί με αυτό οι αποδοχές τους να φτάνουν το ποσό των 25.000 δραχμών, των 29.500 δραχμών, των 34.000, των 38.500 δραχμών, των 43.000 δραχμών, των 47.500 δραχμών και των 52.000 δραχμών αντίστοιχα. 4.Σαν συνολικές μηνιαίες αποδοχές για την εφαρμογή των διατάξεων της προηγουμένης παραγράφου της αποφάσεως αυτής λαμβάνονται υπόψη ο βασικός μισθός ή το βασικό ημερομίσθιο το επίδομα πολυετούς υπηρεσίας, το επίδομα τριετιών και το επίδομα σπουδών (επιστημονικό). 5.Από το έτος 1982 καθιερώνεται η αρχή της Αυτόματης Τιμαριθμικής Αναπροσαρμογής (ΑΤΑ) των αποδοχών των μισθωτών της παρ. 1 της αποφάσεως αυτής, η οποία θα γίνεται στην αρχή του επομένου τετραμήνου σύμφωνα με το ποσοστό μεταβολής του δείκτη τιμών καταναλωτή, του προηγουμένου τετραμήνου που θα καθορίζεται με κοινή απόφαση των Υπουργών Συντονισμού και Οικονομικών, έπειτα από γνώμη Ειδικής Επιτροπής, που προβλέπεται από την απόφαση 9019/295/82 Υπουργού Οικονομικών (ΦΕΚ 36 Β/82). «6.Για τον υπολογισμό της ΑΤΑ το κατά την προηγούμενη παράγραφο ποσοστό μεταβολής του δείκτη τιμών καταναλωτή, θα κλιμακώνεται ανάλογα με το ύψος των μηνιαίων αποδοχών των μισθωτών ως εξής: (Αντί για τη σελ. 136, 05(α) Σελ. 136,05(β) Τεύχος 1 – 61 Σελ. 111 Διοικητική Ρύθμιση αποδοχών και όρων εργασίας 15.Δ.δ.24 66 «(α)Για αποδοχές ή τμήμα αποδοχών μέχρι 60.000 θα υπολογίζεται ολόκληρο το ποσοστό μεταβολής του δείκτη. (β)Για τμήμα αποδοχών από 60.001 μέχρι 75.000 δρχ. θα υπολογίζεται το μισό του ποσοστού μεταβολής του δείκτη». Οι υποπαρ. (α) και (β) αντικαταστάθηκαν ως άνω από την 11927/17 Μαρτ.–9 Απρ. 1987 (ΦΕΚ Β΄193) απόφ. Υπ. Εθν. Οικον. και Εργασίας. γ)Για τμήμα αποδοχών από 75.001 μέχρι 100.000 δρχ. θα υπολογίζεται το 1/4 του ποσοστού μεταβολής του δείκτη. δ)Για το τμήμα των αποδοχών πέρα από τις 100.000 δρχ. δεν θα υπολογίζεται καμμιά τιμαριθμική αναπροσαρμογή». Η παρ. 6 αντικαταστάθηκε ως άνω από την παρ. 1 της 14128/18 Απρ./15 Μαΐου1984 (ΦΕΚ Β΄ 304) απόφ. Υπ. Εθν. Οικον. και Εργασίας. 7.Κατά την πρώτη εφαρμογή της προηγουμένης παραγράφου, η οποία θα αρχίσει αυτόματα την 1 η Μαΐου1982, θα ληφθούν υπόψη οι αποδοχές της 30 Απρ. 1982, όπως καθορίζονται παραπάνω στην παρ. 4 της αποφάσεως αυτής (αποδοχές για τον υπολογισμό του διορθωτικού ποσού), καθώς και το διορθωτικό ποσό και το ποσό του επιδόματος συζύγου και τέκνων, που καταβάλλονται την 30 Απρ. 1982. 8.Για την εφαρμογή της παρ. 6 της αποφάσεως αυτής το δεύτερο τετράμηνο του 1982 θα παρθούν υπόψη οι αποδοχές της προηγουμένης παραγράφου μαζί με το ποσό της ΑΤΑ, όπως θα διαμορφωθούν την 31 Αυγ. 1982. Με τον ίδιο τρόπο θα εφαρμόζεται η παρ. 6 και για τα επόμενα τετράμηνα. 9.Σε περίπτωση μεταβολής των αποδοχών των παρ. 4 και 7 της αποφάσεως αυτής από οποιαδήποτε αιτία, θα γίνεται νέος προσδιορισμός του διορθωτικού ποσού και του ποσού της ΑΤΑ σύμφωνα με τις παραπάνω παρ. 3 και 6 από τη χρονολογία που επέρχεται η μεταβολή. 10.Το ανωτέρω κατά περίπτωση διορθωτικό ποσό και το ποσό που προκύπτει από την ΑΤΑ δεν προσαυξάνει τους βασικούς μηνιαίους μισθούς ή τα βασικά ημερομίσθια και κατά συνέπεια δεν λαμβάνεται υπόψη δια τον υπολογισμό των επιδομάτων σε ποσοστά που προβλέπονται από τις  ισχύουσες ρυθμίσεις. 11.Το ανωτέρω διορθωτικό ποσό, όπως και το ποσό που θα προκύπτει από την εφαρμογή της αυτόματης τιμαριθμικής αναπροσαρμογής των αποδοχών (ΑΤΑ), προστίθεται στο σύνολο των αποδοχών επί των οποίων υπολογίζονται οι προσαυξήσεις Κυριακής ή νυκτερινής εργασίας, η υπερεργασία, οι υπερωρίες, τα επιδόματα εορτών Χριστουγέννων και Πάσχα, το επίδομα αδείας, καθώς και η αποζημίωση για την εκτός έδρας εργασία. Σελ. 136, 06(β) Τεύχος 1 – 61 Σελ. 112